Don Quijote (tindahan)

Ang , kadalasang tinutukoy bilang , ang pinaikling pangalan nito, ay isang Hapones na pangkat ng mga tindahang padiskuwento. Nag-aalok ang mga tindahang Donki ng mga samu't saring produkto, kabilang dito ang pamilihin, elektronika at kasuotan. Kakaiba ang Don Quijote sa mga ibang patingiang Hapones dahil bukas ito hanggang gabi-gabi (hanggang alas-3 o alas-5 ng umaga, o kahit 24 oras) at iniimpake nito ang mga paninda nito mula sa kisame hanggang sa sahig sa isang natatanging diskarte sa pangangalakal.

Pagsapit ng 2021, mayroon itong mahigit 160 na lokasyon sa buong Hapon at tatlo sa Hawaii. Bukod dito, mayroon ding labing-anim sa Singapura, sampu sa Hong Kong, apat sa Malasya, walo sa Taylandiya, lima sa Taywan, dalawa sa Makaw, at isa sa Guam na may tatak na Don Don Donki.

Kasaysayan
Pinagmulan
Itinatatag ni Takao Yasuda, nagbukas ang unang tindahan ng Don Quijote sa Suginami, Tokyo noong Setyembre 1980 sa ilalim ng orihinal nitong pangalan, Just Co. Orihinal na isang tindahang tingian, mabilis na lumipat ang Just Co. sa pakyawan noong 1982.

Binuksan ng kompanya ang una nitong tindahan na pinangalanang "Don Quijote" sa Fuchu, Tokyo noong Marso 1989. Kasunod ng pagbabago ng pangalan, binago rin ng tindahan ang pangunahing negosyo nito mula sa pakyawan tungo sa patingian. Noon lamang 1995, makalipas ang anim na taon, na sumunod ang Just Co. at pinalitan din ang pangalan ng korporasyon ng Don Quijote Co., Ltd. Noong Hunyo 1998, nailista ang kompanya sa Pamilihang Sapi ng Tokyo.

Noong 2005, binuksan ng  na AKB48 ang kanilang teatro sa ikawalong palapag ng Don Quijote sa Akihabara, Tokyo. Sa taong din iyon, nagbukas ang isang ruweda sa harapan ng sangay ng Don Quijote sa Dōtonbori, Osaka.

Noong Oktubre 2007, binili ng Don Quijote ang humihinang tindahan na Nagasakiya sa halagang 140 bilyon yen. Nagsara ang tindahang ito at ang 3 pang grupo ng kompanya noong Oktubre 2017 para hindi lumaki pa lalo 432 bilyong yen na ang pinagsama-samang utang sa mga pinagkakautangan.  Patuloy na pinopondohan ng mga kreditor ang mga natitirang bahagi ng grupo.

 Mga karagdagang ekspansiyon 

Singapura
Nagbukas ang unang tindahan ng Don Quijote sa Timog-silangang Asya sa Orchard Central, Singapura, noong Disyembre 1, 2017. "Don Don Donki" ang pangalan ng mga tindahang ito dahil ginamit na ang pangalang Don Quijote ng isang lokal na restoran. Kasunod na nagbukas ang Don Quijote ng pangalawang tindahan sa 100AM Mall sa Tanjong Pagar noong Hunyo 14, 2018. Mayroong 16 na tindahang Don Don Donki sa Singapura.

Singapura ang may pinakamaraming tindahang Don Don Donki sa labas ng inang kapuluan. Nakatira rin si Yasuda sa Singpura (sa Sentosa kung magiging espesipiko).

Hong Kong
Umabot na rin ang Don Don Donki sa Hong Kong na may limang tindahan: isa sa Mira Place 2 sa Tsim Sha Tsui, isa sa OP Mall sa Tsuen Wan, isa sa Pearl City sa Causeway Bay, one at 100QRC sa Central at isa sa Monterey Place sa Tseung Kwan O. Nagbukas sila ng isa pang tindahan sa Island Resort Mall sa Siu Sai Wan noong Pebrero 2021, at sa TMT Plaza sa Tuen Mun noong Hulyo 2021. Nagbukas ang tindahan sa Amoy Plaza sa Jordan Valley noong Enero 2022, at isa pang tindahan ang nagbukas sa Fashion World sa Whampoa Garden noong Agosto 2022. Kabubukas lang ang sangay ng Don Don Donki sa Mong Kok noong 2024.
Maskot 
Ang pangalan ng opisyal na maskot ng Don Quijote ay . Ipinakilala noong 1998, inilalarawan siya bilang isang penguwinong asul na nakasuot ng sombrerong Santa at may katakanang  sa kanyang tiyan. Sa mga internasyonal na sangay ng Don Don Donki, pinalitan ang "do" ng letrang D. Mayroon ding babaeng katumbas ang kompanya na kilala bilang , na kulay rosas at may puso sa kanyang tiyan.

In December 2022, nagkakontrobersiya ang Don Quijote nang ipahayag nito na papalitan si Donpen ng isang antropomorpikong paglalarawan ng Katakanang karakter na "do" na ipinangalang Dojou-chan. Binaligtad ang desisyon pagkaraan ng ilang araw pagkatapos ng pagbuhos ng suporta para sa maskot sa hatirang pangmadla.

 Mga komersyal na endorso at kolaborasyon 
Noong Agosto 2024, nagkolab ang Amerikanong mang-aawit-manunulat na si Bruno Mars sa tindahan, at lumabas sa pinakabagong komersiyal. Nagsasayawan sina Mars, mga mananayaw na sina Miyu, Haruka, Miyuri at Miku, at ang maskot ng tindahan na si Donpen, sa may tindahang Mega Don Quijote sa Shibuya, habang kumukuha ng mga gamit mula sa "People Brand 'Jōnetsu kakaku'" ng tindahan. Sinulat ni Mars ang kanta at ipinrodyus ang patalastas para sa kampanyang . Bukod sa komersiyal, kabilang din sa kolaborasyon ni Mars at Don Quijote ang ilang eksklusibong paninda na inilabas sa loob ng maikling panahon noong Setyembre. 

Mga sanggunian

Kategorya:Mga pinagmulan sa wikang Hapones ng CS1 (ja)
Kategorya:Mga artikulong naglalaman ng Hapones
Kategorya:Mga kompanya sa Hapon
Kategorya:Tindahan